钦定古今图书集成/方舆汇编/职方典/第1148卷 > 《晚登阳春台》唐·志淳
## 钦定古今图书集成/方舆汇编/职方典/第1148卷 > 《晚登阳春台》唐·志淳

晚登阳春台，骋望极千里。长风六月寒，落日众山紫。
上有白衣苍狗之浮云，下有蒲桃泼醅之汉水。水流
为我驶，云浮为我旋。楚曲一去三千年，秦丝羌管鸣
秋蝉。我有小梅唱，《峕峕》，操《越音》。调短不及古，岂堪郢
人心。安得招谪仙，挥手凌紫烟。大呼江水变春酒，醉
引明月来青天。颇怀鹿门隐，欲耕云梦田。便从此地
作农夫，登台为奏《豳风》篇。